***Regulament de organizare şi desfăşurare***

***a activităţilor metodico ştiinţifice și psihopedagogice***

***din unităţile de învăţământ ale judeţului Olt***

***An școlar 2025-2026***

**CUPRINS:**

I. BAZA LEGALĂ

II. PRECIZĂRI GENERALE

III. SELECŢIE

IV. DESFĂŞURARE

ANEXA - PROIECTUL EDUCATIV AL UNEI ACTIVITĂŢI DE PERFECŢIONARE

**I. BAZA LEGALĂ**

Prezentul regulament a fost emis în conformitate cu:

**1.** Legea Învățământului Preuniversitar nr. 198/2023

**2.** Regulamentul de organizare şi funcționare a Casei Corpului Didactic - OMECTS nr. 5554/2011;

**3.** Regulamentul de Ordine Interioară al Casei Corpului Didactic Olt avizat de C.A. al C.C.D. Olt ;

**II. PRECIZĂRI GENERALE**

**Art. 1** În temeiul actualului Regulament, se consideră **activități metodico științifice și psihopedagogice,** având la bază încheierea de acorduri cu scopul organizării şi desfăşurării următoarelor categorii de activităţi din aria activităţilor metodice-ştiinţifice-culturale :

 Simpozioane; Conferinţe; Sesiune de comunicări; Workshop; Atelier; Festival; Expoziție.

Activităţile de tipul sesiunilor de comunicări ştiinţifice, simpozioane, workshopuri și alte activități cu impact asupra stilului pedagogic și autonomiei profesionale a cadrului didactic sunt incluse în categoria programelor pentru abilitare funcțională şi se pot desfăşura în școală sau în afara acesteia.

**Art. 2** Activitățile **metodico științifice și psihopedagogice,** se pot organiza la **nivel**:

a) **local** (unitate de învăţământ, un grup de unităţi de învăţământ din aceeaşi localitate);

b) **judeţean** (cu participarea a 10 unităţi de învăţământ din judeţ);

c) **interjudeţean/zonal** (cu participarea unităţilor de învăţământ din cel puţin 4 judeţe);

d) **naţional** (cu participarea unităţilor de învăţământ din cel puţin 10 judeţe);

e) **internaţional** (cu participarea a cel puţin 3 țări străine şi România).

**Art. 3** Toate activităţile **metodico științifice și psihopedagogice,** organizate de către unităţile de învăţământ vor respecta cerinţele cuprinse în prezentul regulament pentru a putea fi recunoscute de către C.C.D. Olt.

a) O unitate școlară poate depune maxim 4 proiecte de activități **metodico științifice și psihopedagogice, de nivel diferit pe parcursul unui an şcolar.**

b) Activităţile **metodico științifice și psihopedagogice,** la **nivel local** vor fi organizate de unitățile de învățământ în mod independent.

c) Activităţile **metodico științifice și psihopedagogice,** organizate de către unităţile de învăţământ la **nivel judeţean, interjudeţean, naţional şi internaţional** vor fi evaluate şi avizate de Casa Corpului Didactic Olt. Calendarul acestora va fi transmis către Ministerul Educației şi postat pe site-ul www.ccdolt.ro

**III. SELECŢIE**

**Art. 4** Unităţile de învăţământ care doresc să organizeze diverse activităţi **metodico științifice și psihopedagogice** vor depune la CCD olt, până la data de **10 octombrie 2025**, *proiectul activităţii* **metodico științifice și psihopedagogice** (Anexa 1), două exemplare, în vederea avizării de către C.C.D. Olt.

 **Art. 5** Comisia de evaluare a propunerilor de activităţi **metodico științifice și psihopedagogice,** la nivel judeţean, interjudeţean, naţional şi internaţional va fi formată din: director C.C.D. Olt, un reprezentant ISJ Olt și trei membri, din care un reprezentant al unităților școlare.

Perioada de evaluare **12.10.2025 – 17.10.2025**

**Art. 6** Activităţile **metodico științifice și psihopedagogice,** organizate la ***nivel judeţean, interjudeţean***, ***național, internațional*** care vor avea avizul C.C.D. Olt vor fi incluse în **Calendarul activităţilor metodico științifice și psihopedagogice,** al C.C.D. şi I.S.J. Olt şi vor fi afişate pe site-ul C.C.D. şi I.S.J. Olt, până la data de **20 octombrie 2025**.

**IV. DESFĂŞURARE**

Notă: Activitățile se vor desfășura atât față în față, cât si online.

**Art. 7**

**a)** Numărul minim de lucrări pentru fiecare simpozion/conferință/masă rotundă/dezbatere/ workshop/seminar este de 30 pe secţiune, numărul maxim de secţiuni fiind 3, pentru **activitățile judeţene şi interjudeţene.**

**Notă:** *Se recunoaşte* ***caracterul judeţean/interjudeţean*** *al acțiunii pentru minim 30 de lucrări, respectiv participanţi. Sub acest număr acţiunea va fi considerată locală. C.C.D. Olt va certifica* ***participarea efectivă, confirmată de listele de prezenţă*** *semnate de către directorul unităţii organizatoare.*

**b) Pentru activităţile naţionale** numărul maxim de lucrări pentru fiecare simpozion/conferinţă/masă rotundă/dezbatere/work-shop/seminar este de 30 pe secţiune, numărul maxim de secţiuni fiind 4.

**Notă:** *Se recunoaşte* ***caracterul naţional*** *al acţiunii pentru minim 60 de lucrări, respectiv participanţi. Sub acest număr acţiunea va fi considerată interjudeţeană cu participare naţională. C.C.D. Olt va certifica* ***participarea efectivă, confirmată de listele de prezenţă*** *semnate de către directorul unităţii organizatoare.*

**c) Pentru activităţile internaţionale** numărul maxim de lucrări pentru fiecare simpozion/conferinţă/masă rotundă/dezbatere/work-shop/seminar este de 30 pe secţiune, numărul maxim de secţiuni fiind 4.

**Notă:** *Se recunoaşte* ***caracterul internaţional*** *al acţiunii pentru minim 90, maxim 120 lucrări, respectiv participanți. Sub aceste limite, acţiunea va fi considerată naţională cu participare internaţională. C.C.D. Olt va certifica* ***participarea efectivă, confirmată de listele de prezenţă*** *semnate de către directorul unităţii organizatoare.*

**Art. 8** Lucrările se vor încadra în urmatoarele cerinţe:

a) Vor avea între 2-4 pagini în format A4;

b) Vor fi scrise in Microsoft Word cu caractere *Times New Roman,* cu diacritice, corp de litera 12, tehnoredactate la 1,5 rânduri;

c) Conţinutul lucrării trebuie să vizeze aspecte cu un grad de interes ridicat din tematica propusă, să aibă originalitate, să cuprindă experienţe personale şi să respecte legislaţia în vigoare privind drepturile de autor.

d) Fiecare lucrare va conține obligatoriu:

1. bibliografie: autor, titlu, editură, localitate, an;

2. un rezumat de maximum ½ pagină.

e) Lucrarea se va înainta organizatorilor pe suport scris şi electronic în termenele stabilite prin regulamentul de organizare şi desfășurare, elaborat de aceștia.

**Art. 9** Fiecare lucrare poate avea unul sau doi autori.

**Art. 10** Fondurile pentru derularea activităţilor **metodico științifice și psihopedagogice,** pot proveni din:

• sponsorizări

• venituri proprii

**Art. 11** Pentru participanţii la activităţile **metodico științifice și psihopedagogice,** recunoscute de C.C.D. Olt se vor emite diplome/certificate de participare. Diplomele/certificatele de participare vor fi personalizate cu elementele de identitate vizuală ale instituţiilor partenere implicate în organizarea evenimentului (sigla, semnătura, ştampila).

**Art. 12** În cazul în care sunt doi coautori pentru o lucrare, fiecare va primi diplomă/certificat, cu condiţia participării efective la activitatea **metodico științifică și psihopedagogică**.

**Art. 13** Calitatea de responsabil/organizator/coordonator/moderator al activităţii ştiinţifice, metodice şi culturale va fi certificată de către directorul unităţii şcolare organizatoare.

**Art. 14** Activităţile **metodico științifice și psihopedagogice,** vor fi monitorizate/evaluate de un reprezentant al C.C.D. Olt. Coordonatorul activității va informa cu 48 ore înainte CCD Olt, locația, ora și modul de desfășurare a activității.

**Art. 15 Pentru validarea activității** coordonatorul activității va întocmi un **Raport final (în format scris şi electronic), Anexa 3, însoţit de fotografii**, pe care îl va depune la sediul Casei Corpului Didactic Olt, în termen de o săptămână de la finalizare, nu mai târziu de **01.07.2026**. Raportul va cuprinde date sintetice despre impactul activităților asupra beneficiarilor direcți a grupului țintă și a școlii organizatoare, modalitatea și indicatorii de evaluarea a acestor rezultate, aspecte ce vizează diseminarea și sustenabilitatea proiectului, număr de participanți, cost per participant.

**Art. 16** Lucrările prezentate în cadrul activităţii **metodico științifice și psihopedagogice,** se vor arhiva în format scris şi electronic la unitatea de învăţământ organizatoare, pe o perioadă de un an şcolar.

**Art. 17** (1) Documentaţia aferentă organizării oricărei activităţi **metodico științifice și psihopedagogice,** va cuprinde:

a. Proiectul educativ şi Regulamentul de organizare şi desfășurare a activității (Anexa 1), avizate de către directorul unităţii organizatoare – un exemplar va rămâne în baza de date a C.C.D. Olt

protocoalele de colaborare( Anexa 2) semnate vor fi atașate dosarului activității în ziua desfăşurării- *unde este cazul* – un exemplar va rămâne în baza de date a C.C.D. Olt;

c. Contracte de sponsorizare (dacă e cazul);

d. Kit-ul de marketing (comunicate de presă, articole presă, apariţii mass-media etc.)

(2) Documentația precizată la aliniatul (1), literele b, c, d nu trebuie depusă la C.C.D. Olt, ci trebuie înregistrată la sediul instituției organizatoare.

**N.B.** Nerespectarea acestor cerinţe, în totalitate şi întocmai, atrage după sine nerecunoaşterea de către C.C.D. Olt a activităţii **metodico** **ştiinţifice și psihopedagogice** respective.

**Anexa 1**

**Avizat,**

**Director C.C.D. Olt,**

**Prof. Marius BĂLAȘA**

**PROIECTUL ACTIVITĂŢII metodico științifică și psihopedagogică,**

(titlul şi tipul activităţii)

**A. INFORMAŢII DESPRE INSTITUŢIA ORGANIZATOARE**

Numele instituţiei organizatoare:

Date de contact instituţie (adresa, nr. de telefon/fax, e-mail, site) :

Echipa de coordonare a activităţii :

Persoana de contact – membru al echipei de coordonare : (nume şi prenume, funcţie, date de contact)

**B. INFORMAŢII GENERALE DESPRE ACTIVITATEA metodico științifică și psihopedagogică,**

Titlul activității:

Tipul activităţii de principale (simpozioane, mese rotunde, conferinţe, dezbateri, work-shop-uri, seminarii):

 în care se încadrează activitatea de perfecţionare - nivel judeţean/interjudeţean/ naţional/ internaţional;

Număr de cadre didactice participante (conform art.7, lit. a, b,c);

Parteneri:

Invitaţi:

Locaţia:

**C. PREZENTAREA ACTIVITĂŢII**

Argument, justificare, context (analiza de nevoi)- max. 1000 de caractere

Obiectivul general al activităţii/Scopul:

Obiectivele specifice ale activităţii:

Grupul-ţintă:

Durata :

Descrierea activităţii (trebuie să conţină informaţiile de mai jos pentru fiecare acţiune derulată în vederea organizării activităţii propuse: obligatoriu acţiuni de proiectare, organizare, desfăşurare, monitorizare/evaluare

Descrieţi rezultatele aşteptate ca urmare a implementării activităţii**,** modalitatea şi indicatorii de evaluare a acestor rezultate

Menţionaţi activităţile de promovare/mediatizare şi de diseminare pe care intenţionaţi să le realizaţi în timpul implementării activităţii metodice, ştiinţifice şi culturale propusă şi după încheierea acesteia (kit-ul de marketing: comunicate de presă, articole presă, apariţii mass-media etc.)

Specificaţi care sunt partenerii implicaţi în proiect şi arătaţi în ce constă parteneriatul cu comunitatea locală, cu altă şcoală şi/sau cu o firmă/companie locală sau organizaţie dacă este cazul (cel mult o pagină).

**D. INFORMAŢII DE NATURĂ ORGANIZATORICĂ ŞI FINANCIARĂ :**

|  |  |  |
| --- | --- | --- |
| **a) Deviz estimativ Nr. crt.**  | **Descrierea cheltuielilor**  | **Sursa de finanţare** **(sponsorizări/venituri proprii)**  |
| 1.  |
| 2.  |
| 3.  |
| 4.  |
| **TOTAL:**  |

**b) Mod de certificare/participare: adeverință de participare, diplomă de participare**

**DIRECTOR**

(unitate de învăţământ)

-semnătură şi ştampilă